უნგრული რაფსოდია №3
უნგრული რაფსოდია №3, S.244/3 — ფერენც ლისტის 19 უნგრული რაფსოდიიდან რიგით მესამე რაფსოდია. ამ ნაწარმოებს, ისევე, როგორც ლისტის სხვა ნაწარმოებებს, ადრეული ვერსია აქვს: ანდანტეს მონაკვეთის მელოდიას ვხვდებით მადიარ დალოკის 21 ნაწარმოების კრებულში (1839-1847), კერძოდ, მეთერთმეტეში. ლისტმა მესამე რაფსოდია 1847 წელს დაწერა და გამოაქვეყნა 1853 წელს. ნაწარმოების შესრულების ხანგრძლივობა, როგორც წესი, ოთხიდან ხუთი წუთია.